જમશેદપુર, 6 ઑગસ્ટઃ ભારતીય ક્રિકેટની ગ્લેમર અને લોકપ્રિયતાની દુનિયા ઘણી અલગ છે. ક્યારેક ક્રિકેટના ભગવાન ગણાતા સચિન તેંડુલકરે જેવું ક્રિકેટનું મેદાન છોડ્યું કે તુરત જ તેઓ સમાચારમાં આવવાનું બંધ થઇ ગયું. તેવી જ રીતે ક્રિકેટ મેદાનથી દૂર રહેલા યુવરાજ સિંહ, વિરેન્દ્ર સેહવાગ, ગૌતમ ગંભીરનું નામ પણ ધીરે-ધીરે ગાયબ થઇ રહ્યું છે, કદાચ એ જ ડર ટીમ ઇન્ડિયાના સૌથી સફળ સુકાની મહેન્દ્ર સિંહ ધોનીને પણ સતાવી રહ્યો હોય તેમ લાગી રહ્યું છે.